cyanic-selkie/wikianc huggingface dataset:
Fujin 6 tunnin ajo 2015
Aika-ajot
GTE Pro -luokan paalupaikan nappasivat Nr. 71 AF Corse -tiimin Ferrari juniorikaksikko Davide Rigon ja James Calado. Rigonille ja Caladolle paalu oli uran ensimmäinen. Toisen ruutuun ajoi Nr. 51 AF Corse -tiimin Ferrari Gianmaria Bruni ja Toni Vilander. GTE AM -luokan paalulle ajoi Nr. 72 Ferrari F458 kolmikko Viktor Šajtar, Andrea Bertolini ja Aleksei Basov.
Kilpailu
LMP2-luokan voittoon ajoivat G-Drive Racing -tallin Nr. 26 Ligier JS P2 Nissanilla kolmikko Roman Rusinov, Julien Canal ja Sam Bird.
Schumacher (futsalpelaaja)
Flávio Sérgio Viana (taiteilijanimeltään Schumacher; s. 31. elokuuta 1975 São Paulo) on brasilialainen futsalpelaaja, pelipaikaltaan puolustaja, joka edustaa seuratasolla Corinthiansia.
Kaasukello
Helsinki
thumb|225px|Helsingin kaasukello vuodelta 1929.
Säiliön tilavuus oli alkujaan 9 000 kuutiometriä, mutta alaosa 8,5 metrin korkeudelle oli sittemmin täytetty vedellä. Kaasuvalojen aikaan sieltä sytytettiin kaupungin kaasuvalot. Kaasuvalo oli tullut Helsingissä käyttöön 1860. Valot sammutettiin 7. joulukuuta 1941 pommitusten vuoksi, eikä niitä sen jälkeen enää sytytetty vaan ne purettiin pois.
Puolimatkan krouvi
Puolimatkan krouvi on suomalainen televisionäytelmä vuodelta 1967. Ylen Televisioteatterin tuottama näytelmä pohjautuu Aleksis Kiven Nummisuutarien viidestä näytöksestä keskimmäiseen eli kolmanteen näytökseen, jonka ohjaaja Eino Salmelainen katsoi toimivan myös itsenäisenä teoksena. Näytelmän tv-ohjauksesta vastasi Matti Tapio.
Microsoft Mobile
Microsoft Mobile Oy oli Microsoftin omistama matkapuhelinvalmistaja. Yhtiö aloitti toimintansa 25. huhtikuuta 2014, kun Nokian Devices & Services -yksikkö siirtyi Microsoftin omistukseen.
Vladimir Prelog
Vladimir Prelog (23. heinäkuuta 1906 Sarajevo − 7. tammikuuta 1998 Zürich) oli kroatialainen kemisti. Hän sai Nobelin kemianpalkinnon vuonna 1975 orgaanisia reaktioita ja stereokemiaa koskevista tutkimuksista. Prelog jakoi palkinnon John Cornforthin kanssa. Prelog työskenteli elämänsä aikana Prahassa, Zagrebissa ja Zürichissä.
Teksasinsavikka
Laji on saanut tieteellisen nimensä sveitsiläisen kasvitieteilijän Jean Louis Berlandierin (1805–1851) mukaan.
MBK Dinamo Moskova
Historia
Seura perustettiin vuonna 1923 ja se oli neuvostoajan osa Moskovan Dynamo -suurseuraa. Joukkueen kannattajista moni oli OGPU:n jäsen, jonka takia seuraa pidettiin enemmän poliisivoimien seurana. Joukkue alkoi pian menestyä ja seura voitti Neuvostoliiton mestaruuden vuosina 1937 ja 1948. Kahdesta mestaruudesta alkoi Dynamon hiljainen kausi, joka päättyi vasta Neuvostoliiton romahtamiseen. Vuonna 1991 joukkue pääsi Euroopan Cup-voittajien cupin semifinaaleihin, joissa sen tie katkesi PAOK Thessalonikiin, joka voitti myös kauden. Vuonna 1997 seura meni konkursiin.
Hallamittari
Elinympäristö ja elintavat
Hallamittari lähtee lentoon vasta melko myöhään syksyllä, jolloin useimmat muut perhoslajit ovat jo hävinneet. Perhoset ovat aktiivisia iltayöstä. Laji on esiintymisalueellaan erittäin yleinen ja usein huomattavan runsaslukuinen, jolloin yövalojen luota voi löytää koirasperhosia kymmenittäin. Naaraita löytyy puiden rungoilta, helpoimmin parittelun aikana.
Kaurajärvi (Eura)
Kaurajärvi sijaitsee Eurassa Satkunnassa ja kuuluu Lapinjoen vesistön Lapinjoen yläosan alueeseen. Lammen vedet laskevat suo- ja metsäojien kautta metsäpuroon, joka virtaa pohjoisessa Laukassuonojana ja yhtyy Leparistonojaan ja Hinnerjokeen Hinnerjoen Harjunnummessa.
Hilma (televisiosarja)
Hilma on Yleisradion tuottama televisiosarja, jota esitettiin vuosina 1967–1970. Se on jatkoa vuonna 1961 alkaneelle tv-sarjalle Hilma ja Akseli, joka jouduttiin lopettamaan Akselia esittäneen Hemmo Airamon kuoltua. Alun perin Hilma ja Akseli oli radion kuunnelmasarja.
Hilma-sarjassa nimiroolia, nyt leskeksi jäänyttä vanhaa naista esittää Senni Nieminen. Muita useammissa jaksoissa esiintyviä näyttelijöitä ovat Kaarina Vahtonen Elsana ja Emil Saarinen Frans Laineen roolissa. Sarjan jaksoista 11 ensimmäistä ohjasi Jarmo Nieminen. Loppujen seitsemän jakson ohjaajia ovat Matti Tapio, Kalervo Nissilä ja Pekka Koskinen. Sarja ja sen edeltäjät perustuvat turkulaisen Paavo Vihervän käsikirjoituksiin.
Peter Høeg
Lolwe-säätiö
Høeg on perustanut Lolwe-säätiön, jolle hän lahjoittaa huomattavan osan tuloistaan. Säätiö rahoittaa naisten ja lasten tukemiseen tarkoitettuja hankkeita Afrikassa ja Tiibetissä. Time-lehti valitsi hänet yhdeksi eurooppalaisista sankareista. Sana Lolwe tarkoittaa äärettömyyttä, joka avautuu Victoriajärven yli länteen, taivaan ja maan kohtaamispaikkaan. Sana on luo-heimon kieltä. Høegin kenialainen puoliso kuuluu luo-heimoon.
Burbank
Burbank on kaupunki Kaliforniassa, Los Angelesin pohjoispuolella. Alueella on monien amerikkalaisten televisioyhtiöiden päämajoja ja elokuvastudioita. Kaupungissa asui vuoden 2010 väestönlaskennassa 103 340 ihmistä.
Vihtavuori
Vihtavuori on taajama Laukaan kunnassa Jyväskylän seutukunnassa Keski-Suomessa. Vihtavuori sijaitsee noin 15 kilometriä Jyväskylän kaupungista pohjoiseen, Laukaan kirkonkylän suuntaan. Taajamassa oli vuoden 2016 lopussa 2 318 asukasta, joista 1 855 asui kylän keskuksessa. Vihtavuoren keskustassa on 1970-luvulla rakennetuista kerrostaloista koostuva alue, jota ympäröi pääosin eri-ikäiset rivitalo- ja omakotitaloalueet. Vihtavuoren rakennuskannasta iso osa on valmistunut 1970- ja 1980-luvuilla. Taajamaan on tehty myös paljon täydennysrakentamista, muun muassa Brittilänrannan asuinalue rakennettiin 2000- ja 2010-vuosikymmeninä.
Vihtavuoren palveluita ovat muun muassa peruskoulu, kirjasto, liikuntahalli ja kauppa. Peruskoulun yläaste palvelee myös Leppäveden, Tarvaalan ja Vuonteen kylien yläasteikäisiä. Peruskoulussa oli vuoden 2008 syyskuussa yhteensä 457 oppilasta.
Ruutitehdas ja rakennuskannan kehittyminen
vasen|pienoiskuva|Ruutitehdas kuvattuna vuonna 2012. pienoiskuva|Ahlbackan tila kuvattuna vuonna 2018. Vuonna 1920 perustetulla Valtion Ruutitehtaalla on merkittävä rooli Vihtavuoren kylässä ja sen historiassa. Vihtavuoren tehtaita alettiin rakentaa vuoden 1923 maaliskuussa ja ne vihittiin käyttöön 9. lokakuuta 1926. Samoihin aikoihin rakennettiin tehtaan ohella myös Vihtavuoren ensimmäiset virkailijoiden ja työläisten asuinrakennukset Ahlbackan tilan maille. Tehtaiden tarkoitus oli täyttää armeijan sodanaikaiset tarpeet, mitä vaikeutti sodanaikainen työvoima- ja raaka-ainepula. Vuoteen 1925 asti Vihtavuoren seudun nimenä olikin Ahlbacka siellä sijaitsevan suuren tilan mukaisesti. Nimi muuttui ruutitehtaan toimikunnan sihteerin ja isännöitsijä Hackzellin kirjatessa pöytäkirjaan seudun nimeksi Vihtavuori.
Tehtaan lähistöllä on tehtaan johtokunnan asuntoja vuosilta 1928–1929 sekä pari- ja rivitaloja, jotka on suunnitellut insinööri Hugo Karsten. Alueelle kuuluu myös 1930- ja 1940-luvuilla rakennettuja asuinrakennuksia. Alue on tyyliltään puistomaista ja pihojen sisäänajoteillä on porttirakennelmia. Vuonna 1982 alueesta tehtiin peruskorjauskokeilualue ja pääosa taloista korjattiin.
Guido Knopp
thumb|180px|Guido Knopp Guido Knopp (s. 29. tammikuuta 1949 Treysa, Hessen, Saksa) on saksalainen historioitsija, joka on historiankirjoituksen lisäksi tuottanut useita dokumenttielokuvia ja televisiosarjoja. Knoppin erityisalaa on lähinnä Adolf Hitler, kansallissosialismi ja natsi-Saksa, mutta hän on työskennellyt myös muiden aiheiden, kuten kylmän sodan, stalinismin ja Neuvostoliiton parissa.
Jääkiekon nuorten maailmanmestaruuskilpailut 1975
Jääkiekon nuorten maailmanmestaruuskilpailut 1975 pelattiin Kanadassa ja maailmanmestaruuden voitti Neuvostoliitto.
Ilha Grande
right|thumb|250px|Ilha Granden topografinen kartta right|thumb|250px|Ilha Grande mereltä katsottuna Ilha Grande (suom. Suuri saari) on saari Brasilian Rio de Janeiron osavaltion rannikolla, Angra dos Reisin kunnassa. Saari tunnetaan jylhistä maisemistaan, trooppisista uimarannoistaan sekä vehreästä kasvillisuudestaan. Saarella oli aiemmin pahamaineinen vankila, joka on nykyään suljettu.
Täplälaulumesikko
Täplälaulumesikko (Xanthotis polygrammus) on mesikoiden heimoon kuuluva varpuslintu.
Levinneisyys
Täplälaulumesikkoa tavataan Indonesiassa ja Papua-Uudessa-Guineassa. Lajin on kuvattu olevan yleinen, ja se on luokiteltu elinvoimaiseksi.
Pekka Paikkari
Paikkarin suunnittelema Helsingin Arabianrannassa Loppukirin senioritalossa sijaitseva Cataracta on noin 350 neliömetrinen keramiikasta ja teräksestä valmistettu julkisivuveistos. Vuoden 2009 lopulla valmistui Sipoonlahden uuteen kouluun 4 × 4,5 metrin kokoinen taideteos Pienet purot, suuret joet.
VK (sosiaalinen verkosto)
Poliittiset selkkaukset
Venäjän federaation turvallisuuspalvelu FSB oli vaatinut muiden maiden käyttäjien henkilötietoja Krimin niemimaan Venäjään liittämisen ja Venäjän laajempien informaatiosotatoimien aikana keväällä 2014.
Kroneemi
Viron kielessä on puolipitkä kroneemi oletusarvoisena, mikä selittää kielen nopean kuuloisen rytmin ja aiheuttaa hankaluuksia suomenkielisille viron opiskelijoille. Suomalaisilla ei ole suurempia vaikeuksia oppia käyttämään ylipitkää kroneemia, koska se vastaa yksi yhteen suomen pitkää kroneemia. Virossa tätä käytetään yleensä merkitsemään jotain muuta kuin suomessa, esimerkiksi illatiivisijaa: [linːa] tarkoittaa ’kaupunkiin’, kun taas [linˑa] on ’kaupungin’. Suomessahan [linːa] olisi vain "linna", eikä illatiivi "linnaan". Lisäksi virossa kroneemi on sallittu sanan lopussa myös konsonanteille.
Kroneemi on abstraktio; todellisia pituuksia on yleensä useita. Suomessa niitä on viisi, lyhyt ja pitkä painollisille ja painottomille tavuille sekä ainoastaan lyhyissä painottomissa vokaaleissa esiintyvä puolipitkä.
Kourulammi
Koululammi on Satakunnassa Raumalla sijaitseva järvi, joka kuuluu Lapinjoen vesistön Lapinjoen keskiosan alueeseen.
Massahallinta
Automatisoinnit
Automatisoinnin kohteena voivat olla esimerkiksi
Niklas Sundfors
Niklas Sundfors (s. 8. toukokuuta 1995 Pietarsaari) on suomalainen jääkiekkoilija, joka pelaa Norjan GET-ligaenin Grüner Ishockeyssa. Hän on pelipaikaltaan keskushyökkääjä, mutta osaa pelata myös laidassa.
Ura
Sundfors pelasi kaudella 2016–2017 Sportin SM-liigajoukkueessa harjoitusotteluita. Alkukauden hän vietti kuitenkin ainoastaan seuran A-nuorissa, joiden kapteenina Sundfors toimi. Joulukuun 2016 lopulla Sundfors siirtyi loppukauden sopimuksella Mestis-joukkue Kajaanin Hokkiin. Hän aloitti pian tämän jälkeen myös varusmiespalveluksen Kainuun prikaatissa. Sundfors teki Hokissa 16 runkosarja- ja kahdeksassa karsintasarjan ottelussa tehot 1+2=3. Huhtikuussa 2017 hän teki joukkueen kanssa vuoden mittaisen jatkosopimuksen. Hokki kuitenkin jäi ilman Mestis-lisenssiä ja ajautui lopulta konkurssiin toukokuun lopulla.
Sotilastulkki
Sotilastulkki on sotilas, joka tulkkaa tai kääntää kielestä toiseen. Sotilastulkki palvelee sotilaallisessa organisaatiossa ja käyttää sotilasarvoa, univormua ja kantaa avoimesti asetta. Sotilastulkin ensisijainen tehtävä on edesauttaa sotilaallisia operaatioita tulkkaamalla ja kääntämällä, mutta sotilastulkeille voidaan määrätä myös muita tehtäviä, kuten esimerkiksi tiedon hankinta tai muiden sotilaiden koulutus. Sotilaallisissa organisaatioissa palvelee tulkkeja ja kääntäjiä myös siviilin asemassa, mutta heitä ei katsota sotilastulkeiksi.
Kazakstan yleisurheilun maailmanmestaruuskilpailuissa
Kazakstan on osallistunut yleisurheilun ulkoratojen maailmanmestaruuskilpailuihin vuodesta 1993 lähtien. Sitä ennen maan urheilijat edustivat Neuvostoliittoa. Kazakstan on saavuttanut MM-kilpailuissa yhteensä yhdeksän mitalia ja kymmenen muuta pistesijaa.
Digitaalinen signaalinkäsittely
Keskeisiä menetelmiä
Signaaleja käsitellään usein joko tavallisella tietokoneella tai signaalinkäsittelytarkoitukseen erityisesti suunniteltuja digitaalisella signaaliprosessorilla (DSP). Useat reaaliaikaiset säätöjärjestelmät edellyttävät digitaalisen signaalinkäsittelyn keinoin käsiteltyä dataa. Etenkin suuria tai monimutkaista käsittelyä vaativia datamääriä reaaliajassa käsiteltäessä käytetään myös tarkoitusta varten räätälöityjä sovelluskohtaisia mikropiirejä tai FPGA-piirejä.
Älä lausu väärää todistusta lähimmäisestäsi
Käskyn tulkinta
Isossa katekismuksessa Martti Luther tulkitsee, että käsky kieltää jokaisen kielen synnin, joka suinkin voi lähimmäistä vahingoittaa tai loukata. Hänen mukaansa Jumala tahtoo estää kaiken lähimmäistä vahingoittavan kielenkäytön, olipa sitten kysymys valhesaarnaajien kieroista opeista, väärien tuomareiden ja todistajien aikaansaamista tuomiosta tai muista, oikeusistuimen ulkopuolella lausutuista valheista ja parjauksista. Lutherin mukaan lähimmäisen tekemiä syntejä ei saa saattaa muiden tietoon. Jos niin tekee, syyllistyy tuomitsemiseen ja arvosteluun, mikä tarkoittaa lankeamista syntiin, joka on suurempi kuin se mistä kerrottiin. Kukaan ei saa puhua toisesta pahaa, vaikka tietäisikin hyvin tämän todella olevan syyllinen.
Breuil-Cervinia
Talviurheilukeskus
Cervinia on Alppien korkeimmalla sijaitsevia hiihtokeskuksia. Yhdessä sveitsiläisen Zermattin kanssa se muodostaa ison hiihtoalueen, jonka korkein alue on Klein Matterhornin ympärillä. Cervinian puolen laskettelurinteiden korkeusero on parhaimmillaan lähes 2 400 metriä, Gobba Di Rollinilta (3 899 metriä) Valtornencheen (1 524 metriä). Rinteen pituudeksi voidaan määritellä jopa 22 kilometriä.
Luettelo digimoneista H–L
Hexeblaumon
Hexeblaumon on Mega-tason ritaridigimon. Hexeblaumon muistuttaa ritaria, jolla on sininen haarniska ja punainen viitta ja jääpuikkoja muistuttavat ulokkeet selässään. Hexeblaumonin hyökkäyksiä ovat Summon Frost, Hectoedge Blizzard ja Absolute Blast. Hexeblaumon on esiintynyt Digimon Encounters -pelissä. Hexeblaumon voi kehittyä CrysPaledramonista.
HoverEspimon
Digimon Ghost Gamessä Espimon kehittyi ensi kertaa HoverEspimoniksi taistelussa ClavisAngemonia vastaan, kun Hiro Amanokawa synkronoitui väliaikaisesti hänen kanssaan todistaakseen olevansa oikea Hiro (Espimonin luultua häntä huijariksi, koska oli ymmärtänyt Hiron muistuttavan enemmän isäänsä Hokutoa). HoverEspimon loi savuverhon, joka hämäsi ClavisAngemonia niin, että alakynnessä aiemmin ollut Siriusmon voisi päihittää ClavisAngemonin.
Junomon
Junomon on Mega-tason jumaldigimon ja yksi Olympos XII:n jäsenistä. Junomon muistuttaa naista, jolla on valkoinen vaatetus, violetti viitta ja kullanvärinen keihäs ja sauva käsissään. Junomon on Jupitermonin kumppani ja suojelee tätä taistelukentillä. Junomonista on olemassa myös Hysteric Mode, kun Junomon joutuu pahojen tunteidensa valtaan. Junomonin hyökkäyksiä ovat Love Basket ja Hysteric Modessa Welcome Lost. Junomon on esiintynyt Digimon Collectors -pelissä. Junomonin nimi tulee roomalaisesta Juno-jumalasta.
Kabuterimon
Kabuterimon on Digimon-hahmo. Se on Champion-tasolla ja kehittyy sarjassa Digimon Adventure Tentomonista tarpeen tullen Koushiro Izumin digivicen avulla. Koushiron Tiedon Tunnus saa Kabuterimonin muuttumaan AtlurKabuterimoniksi. Kabuterimon on iso, sininen, nelisiipinen hyönteisdigimon.
KendoGarurumon
KendoGarurumon on Ultimate-tason androididigimon. KendoGarurumon voi syntyä kenestä tahansa Valon Petohengen avulla. KendoGarurumon muistuttaa osittain valkoista MetalGarurumonia. KendoGarurumonin hyökkäyksiä ovat Solar Laser, Howling Star, Blade Windmill, Militant Attack, Light Torpedo ja Blade Whirlwind. Digimon Frontierissa Kouji pystyi muuntautumaan KendoGarurumoniksi Valon Petohengen avulla kukistaen taistelussa Grumblemonin.
Keramon
Keramon on Kuramonin Rookie-muoto. Keramon muistuttaa sinertävää olentoa, jolla on pitkät kädet ja lonkeromaiset ulokkeet. Keramonin hyökkäyksiä ovat Bug Blaster, Fool Out, Crazy Turn, Crazy Smoke ja Network Flapping. Digimon-elokuvassa Tsumemon kehittyi Keramoniksi ja alkoi syödä internetin dataa. Agumon ja Tentomon yrittivät pysäyttää Keramonin, mutta Keramon kehittyi suoraan Ultimate-muotoonsa Infermoniksi ja kukisti Greymonin ja Kabuterimonin. Digimon Data Squadissa Keramon kehittyi isoksi Chrysalimoniksi ja kukisti Marcusin ja Agumonin ja oli voitolla kunnes GeoGreymon tuhosi hänet. Digimon Fusionin kolmannella kaudella Quartzmon loi useita Tsumemoneja, jotka kehittyivät Keramoneiksi ja eteenpäin Chrysalimoneiksi, Infermoneiksi ja Diaboromoneiksi. Digimon Chronicle X -mangassa Lucemon X kohtasi Keramonin X-Antibodymuodon Keramon X:än ja ohjeisti tätä kehittymään aina Diaboromoniksi saakka, jonka jälkeen Diaboromon X jakaantui seitsemään osaan joista jokainen otti miekakseen yhden kukistuneista demonilordidigimoneista. Myöhemmin kaikki seitsemän Diaboromonia yhdistyivät keskenään Ogudomon X-muotoon.
Animessa
Toisin kuin keisarin palvelijoilla yleensä, Kimeramonilla ei ollut pahaa rengasta (mikä ei olisi siihen tehonnut) tai pahaa spiraalia (näillä alistetut digimonit saatettiin vapauttaa keisarin vallasta). Tämä ylenkatsomus saattaa olla yksi tekijä, minkä takia Kimeramon kapinoi.
KingSukamon
KingSukamon on Sukamonien kuningas peleissä Digimon World, Digimon World Re:Digitize ja Digimon World Next Order.
Kogamon
Kogamon on Champion tason mutanttidigimon. Kogamon muistuttaa Ninjamonia, jolla on violetti naamio. Kogamonin hyökkäyksiä ovat Kōga-ryū Kage Bunshin ja Makibishi. Kogamon on esiintynyt Digimon World Dawn and Dusk -pelissä, jossa se kehittyy Mushroomonista.
Koromon
Koromonin nimi tulee japanin kielen sanasta korokoro, joka tarkoittaa pientä, pyöreää ja pyörivää.
Kyaromon
Kyaromon on In-Traning-tason minidigimon. Kyaromon muistuttaa oravamaista pientä olentoa, jolla on turkki, korvat ja häntä, jossa on kaksi violettia raitaa. Kyaromonin hyökkäys on Tail Swing. Kyaromon on esiintynyt Digimon Reference Book -kirjassa ja Digimon Accel: Ultimate Genome -pelissä. Vuoden 2020 Digimon Adventure -sarjassa Kyaromoneja nähtiin osana Neemonin johtamaa digimonien ryhmää, joka ylitti SkullScorpionmonin hallitsemaa aavikkoa. Aluksi Valitut auttoivat heitä kukistamalla heitä uhkaavat SandYanmamonit sekä SkullScorpionmonin. Myöhemmin, Kyaromonit ja muut Neemonin alamaiset rakensivat erämaahan uuden vihannesviljelmän Junkmonin, Pomumonien ja FanBeemonien avulla. Kyaromon voi kehittyä Pafumonista.
Leomon
Myöhemmässä vaiheessa, kun Pimeyden valtiaat olivat vallanneet Digimaailman, Leomon palasi SaberLeomonina joka kertoi lapsille saaneensa voimansa Taichin ja Yamaton Digivicen säteilysuihkusta ja auttoi voittamaan MetalEtemonin Zudomonin kanssa, mutta sai samalla surmansa käytettyään kaikki voimansa taantuen takaisin Leomoniksi ja kuollen vammoihinsa. Leomon palasi myöhemmin takaisin uudelleensyntyneenä Aikojen alun kaupungissa. Sarjassa Digimon Zero Two Leomon nähtiin lyhyen aikaa lopputaistelussa BelialVamdemonia vastaan.
Leomonin vaihtoehtoisia muotoja ovat BanchoLeomon, MadLeomon, IceLeomon, KaiserLeomon ja BlackLeomon. Leomonista on olemassa myös X-Antibodymuoto Leomon X.
Lightdramon
Lightdramon on Armor-tason Digimon-hahmo, joka tunnetaan myös ”Jyrisevänä Ystävyytenä”. Se haarniskoituu V-monista Ystävyyden Digi-Eggin avulla. Se käyttää hyökkäyksissään sähköistä sarveaan ja sähköisiä piikkejään, jonka avulla toteuttaa hyökkäyksensä "Blue Thunder" (Sininen ukkonen).
Liollmon
Liollmon on Rookie-tason eläindigimon. Liollmon muistuttaa leijonanpentua, jolla on Pyhä Sormus kaulassaan. Liollmonin hyökkäyksiä ovat Lio Claw ja Critical Bite. Liollmon on esiintynyt Digimon Accel: Justice Genome -pelissä. Liollmon voi kehittyä Liamoniksi.
Lucemon
Lucemon on Rookie-tason enkelidigimon, joka muistuttaa nuorta lasta. Lucemonin hyökkäyksiä ovat Divine Feat ja Grand Cross.
Digimon Chronicle X -mangassa Lucemon oli saanut itselleen X-Antibodyn muuntautuen Lucemon X -muotoon, joka vastasi voimiltaan Mega-tasoa ja ulkonäöltään valkohaarniskaista Lucemonin Chaos Modea, jolla oli useita kullanvärisiä siipiä. Lucemon X halusi tuhota kaikki olemassaolevat digimaailmat ja hän aiheutti kapinan Dark Areassa saaden muut pahat digimonit yrittämään pakoa todistaen Laylamonin ja Examonin välisen taistelun. Lucemon herätti nukkuvat Leviamonin ja Belphemonin ja antoi heille X-Antibodyt ja usutti heidät Kentaurosmonin ja Craniamonin kimppuun taistellen itse Beelzemonin, pahan Cherubimonin ja Ophanimon Falldown Moden kanssa Jesmonia ja Gankoomonia vastaan onnistuen kukistamaan heidät. Lucemon X myöhemmin pakeni kun Royal Knightsit onnistuivat kukistamaan kaikki muut demonilordidigimonit. Tämän jälkeen Lucemon raahasi kukistetut demonilordidigimonit Dark Areaan ja paljasti salaisen suunnitelmansa Keramon X:än, jonka Lucemon ohjeisti kehittymään Diaboromoniksi, joka jakaantui seitsemään osaan. Kukin Diaboromoneista otti miekakseen yhden kukistuneista demonilordidigimoneista Lucemonin yhdistäessä itsensä vapaaehtoisesti viimeisen Diaboromonin kanssa. Diaboromonit taistelivat Royal Knightseja vastaan ja yhdistyivät keskenään Ogudomon X-muotoon. Jesmon GX:n onnistuttua kukistamaan Ogudomonin tämä palautui takaisin seitsemäksi demonilordidigimoniksi Lucemonin käyttäessä viimeiset voimansa paetessaan takaisin Dark Areaan.
Lunamon
Lunamon on Rookie-tason eläindigimon, joka muistuttaa neljäkorvaista jänistä. Lunamonin hyökkäyksiä ovat Luna Claw, Tear Shot ja Lop-ear Ripple. Digimon Fusionissa Lunamon nähtiin Disc Zonen asukkaana. Lunamon kauhistui kun Christopher Aonuma tappoi Mercurymonin. Lunamon seurasi sivusta lasten ja Bagra Armyn joukkojen taistelua ja myöhemmin evakuoitiin Warrior Zonelle muiden alueen asukkaiden mukana Disc Zonen tuhouduttua. Myöhemmin aivopesty Lunamon nähtiin Olegmonin miehistössä. Olegmonin tuhouduttua Lunamon, Coronamon ja Spadamon ottivat hänen laivansa auttaakseen Gold Landin asukkaita. Lunamon oli yksi niistä digimoneista, jotka yhdistyivät Shoutmonin kanssa Shoutmon X7F Superior Modeen lopputaistelussa MegaDarknessBagramonia vastaan. Vuoden 2020 Digimon Adventure -sarjassa Lunamoneja nähtiin ylläpitämässä pesulaa matkustelevien digimonien turvapaikkana toimivalla keitaalla. Myöhemmin Lunamon auttoi lapsia torjumaan Komondomoneihin kohdistuvat Jagamonin hyökkäykset kuplien avulla. Lasten lähdettyä Lunamon antaa heille kupliaan mukaan, jotta nämä voisivat vastaisuudessa pestä Komondomonin aina, kun oli tarvetta. Lunamon oli myöhemmin tavannut muita Valittujen kanssa ystävystyneitä digimoneja, kuten Leomonin, Lopmonin ja ElDradimonin, samaan aikaan kun Valitut valmistautuivat Sinetöidyillä mailla kohtaamaan Millenniummonin. Lunamon kehittyy Moonmonista ja voi kehittyä Lekismoniksi.
Bauru Atlético Clube
right|250px|thumb|Logo Bauru Atlético Clube (myös Baquinho tai BAC) on brasilialainen jalkapalloseura Baurun kaupungista. Seura perustettiin 1919. Seura tunnetaan parhaiten Pelén kasvattajaseurana. BAC:in paikallisvastustaja on Esporte Clube Noroeste.
Dals-Edin kunta
thumb|262px|Entiset pitäjät [[Dalslandin maakunnassa sekä Vänersborgin ja Grästorpin kuntien alueella. Pitäjien nimet on kirjoitettu pienellä ja vuonna 1952 perustettujen kuntien nimet hieman suuremmalla. Näiden kuntien rajat on merkitty rosalla ja nykyiset rajat punaisella. Lääninrajat on merkitty tummanpunaisella ja maakuntarajat sinisellä. Valbo-Ryrin pitäjä kuuluu nykyään Munkedalin kuntaan.]] thumb|right|250px|[[Stora Le -järvi Nössemarkissa.]]
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös 50–199 asukkaan pientaajama Håbol.
Hannu Ahonen
Ahosen vanhemmat olivat kapteeni Yrjö Kauko Valtasaari ja farmaseutti Vieno Mirjami Niskala ja ottoisä vuodesta 1946 eversti Georg Ahonen. Hänen ensimmäinen puolisonsa (1964–1985) oli Toini Tellervo Talvinko ja toinen vuodesta 1987 Kaija Kyllikki Kanervo. Ahonen tuli ylioppilaaksi 1960 ja valmistui Kadettikoulusta 1963 ja Sotakorkeakoulusta 1977.
Ahonen ylennettiin vänrikiksi 1961, luutnantiksi 1963, yliluutnantiksi 1966, kapteeniksi 1969, majuriksi 1976, everstiluutnantiksi 1982, everstiksi 1987, kenraalimajuriksi 1989 ja kenraaliluutnantiksi 1998.
Kizljarin piiri
thumb|175px|Kizljarin piiri Dagestanin kartalla. Kizljarin piiri (avaariksi Гъизляр район, Gisljar raion) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 3047,4 neliökilometriä. Asukkaita on 66 000 henkeä (vuonna 2010).
Philadelphian taidemuseo
Historia
Museo julkaisi 1900-luvun alussa ensimmäisen kokoelmaoppaansa ja käynnisti koulutusohjelman. Pian alkoi myös uuden päärakennuksen suunnittelu. Uuden päärakennuksen suunnitteli arkkitehti Julian Abele, joka otti mallia antiikin kreikkalaisista temppeleistä. Museo avattiin vuonna 1928. Museo teki seuraavana vuonna uuden kävijäennätyksensä, kun siellä vieraili yli miljoona ihmistä. J. Stogdell Stokes oli museon johtajana, kun Yhdysvaltoihin iski 1930-luvun lama. Stokesin taidokkaan markkinoinnin ansiosta museo selvisi lamasta kuitenkin hyvin.
L. Lowry Mays
L. Lowry Mays nimettiin Radio Hall of Fameen vuonna 2004.
Marc Bartra
Bartra on Barcelonan kasvatti. Hän liittyi seuran junioreihin vuonna 2002 pelattuaan sitä ennen yhden kauden paikallisvastustaja Espanyolissa. Käytyään läpi seuran juniori-ikäluokat hän siirtyi kauden 2009–2010 aikana B-joukkueeseen, jota hän oli kauden päätteeksi nostamassa Espanjan toiseksi korkeimmalle sarjatasolle Segunda Divisióniin. Edustusjoukkueessa ja korkeimmalla sarjatasolla Primera Divisiónissa hän debytoi 14. helmikuuta 2010 ottelussa Atléticoa vastaan.
Voltron: Defender of the Universe
Tarina
Sarja kertoo universumin mahtavimmasta robotista Voltronista, joka ajoi universumin pahat roistot pois. Rauhan laskeutuessa Maassa luotiin uusi liitto, joka turvaisi universumin rauhan Voltronin avulla pidemmän aikaa. Pian uusi uhka kuitenkin ilmaantui linnunradalle nimeltä Kuningas Zarkon, jonka johdolla he onnistuivat pääsemään eroon Voltronista, kun noita Haggar onnistui erottamaan Voltronin viiteen osaan. Maan perustaman liiton johtajat lähettivät uudet avaruusseikkailijat etsimään Voltronin viisi osaa. Viisikko löytää pian tiensä kuningas Zarkonin kautta kuningatar Alloran ja Coranin luokse, jossa Voltronia on pidetty piilossa. Viisikko saa lopulta käsiinsä leijonan näköiset robotit, jotka yhdistettynä erikoisavaimella saa aikaan Voltronin. Viisikko käy taistoon kuningas Zarkania ja hänen poikaansa Lotoria vastaan ja suojellakseen universumia ja Arus-planeettaa.
Hans Stigzelius
Hans Erik Stigzelius (s. 22. marraskuuta 1963 Jyväskylä) on suomalainen näyttelijä, joka työskentelee Joensuun kaupunginteatterissa. Stigzelius on valmistunut teatteritaiteen maisteriksi vuonna 1997 ja on näytellyt useissa eri teattereissa. Joensuussa Stigzelius on työskennellyt vuodesta 2003 alkaen.
Paskajärvi (Eurajoki)
Paskajärvi on Satakunnassa Eurajoella sijaitseva järvi, joka kuuluu Lapinjoen vesistön Lapinjoen keskiosan alueeseen.
Hugh Aston
Hugh Aston (n. 1485 – 1558) oli brittiläinen säveltäjä. Vaikka häneltä ei ole säilynyt paljoa teoksia, hän on tunnettu hänen kosketinsoitinmusiikkinsa ansiosta. Vuosina 1510–1525 Aston eli Lontoossa. Vuosina 1525–1548 hän toimi kuoromestarina St. Mary Newarke Hospital and Collegessa Leicesterissä.
Maorisodat
Yhteenotot
Ensimmäinen yhteenotto tapahtui 1843, kun Uuden-Seelannin Eteläsaarella sijaitsevan Nelsonin kaupungin asukkaat yrittivät vallata lisää maata. Maorit tappoivat heistä 22 Wairaun verilöylyssä. Lipputankosota käytiin 1845 Pohjoissaarella, ja siitä alkoi varsinainen sota. Vaikka Pohjoissaaren yhteenotossa oli kyse eri maoripäälliköiden välienselvittelyistä, britit ottivat siihen osaa kannattamiensa heimopäälliköiden puolella. Tämä johti uudisasukkaiden tekemien hyökkäysten sarjaan, joita Britannia tuki joukoillaan.
Vuonna 1859 Uuden-Seelannin eurooppalaisväestö oli kasvanut 60 000 henkeen, eli heitä oli suurin piirtein yhtä paljon kuin maoreja. Väestön yhä kasvaessa uudisasukkaat alkoivat taas painostaa maoreja ja valtasivat lisää maata. Maorien keskuudessa nousi kuningasliike, joka ajoi maorien yhdistämistä samanlaisen monarkian alaisuuteen kuin Britanniassa oli. Tämä liike kävi taistelua brittejä vastaan 1860-luvulla. Sotatoimet johtivat maorikoulujen lopettamiseen.
Ojajärvi (Rauma)
Maantiede
Järven pinta-ala on 16,2 hehtaaria ja sen pituus on 750 metriä ja leveys 250 metriä. Järven luusua sijaitsee järven pohjoisrannalla, josta saa alkunsa 5,5 kilometriä pitkä Ojajärvenoja.
Järven rantaviiva on 1,9 kilometriä pitkä ja ranta on pääosin suota, mutta itäranta on moreeni- ja kalliopohjaista metsämaastoa. Järvelle pääsee Narvijärven eteläpuolelta käsin. Järven eteläpää kuuluu Laitilan kunnan alueeseen.
Setä Tamu
Vuonna 2000 Setä Tamu julkaisi Kuningas Pähkinän kanssa Kaikki suvussa -EP:n. EP poiki jatkoa vuonna 2003 "Heitä paita v*ttuun" -singlellä, ja vuonna 2004 Kylpyammeellinen hittejä -albumin muodossa. Julkaisut tuotti Setä Tamu. Kuningas Pähkinä ja Setä Tamu julkaisivat vuonna 2011 Syksyllä Palmasiin -nimisen EP:n, joka on ladattavissa ilmaiseksi SoundCloud-musiikkipalvelussa. EP:n kappaleesta "Kannut (Kesä 2011)" on julkaistu musiikkivideo.
Vuonna 2012 Tammisen tuottama ja osittain kirjoittama korealaisen Kara-yhtyeen kappale ”Electric Boy” nousi Japanin singlelistan ykköseksi. Hän on kirjoittanut ja tuottanut musiikkia muillekin kotimaissaan menestyneille artisteille, kuten taiwanilaiselle Jolin Tsaille ja saksalaiselle Glasperlenspiel-yhtyeelle.
Lutanjärvi (Eurajoki)
Maantiede
Järven pinta-ala on 40,3 hehtaaria ja sen pituus on 1,3 kilometriä ja leveys 2,1 kilometriä. Järven luusua sijaitsee järven lounaisrannalla, josta saa alkunsa 1,2 kilometriä pitkä laskuoja Lapinjokeen juuri Hautjärven alapuolelle. Luusuaan on rakennettu pato säätelemään järven vedenpinnan korkeutta.
Videopelimusiikki
Historia
Kolikkopelien kulta-aikana julkaistuissa peleissä otettiin käyttöön muun muassa Laserdisc-teknologia. Useissa kolikkopeleissä on käytetty Zilog Z80-suoritinta ääniefektien tuottamiseen.
Agogo
thumb|Agogo Agogo on samba-musiikissa käytetty metallinen soitin, jossa on kaksi kelloa, korkea ja matala. Agogon perussambarytmi on yleensä synkopoitu toistuva rytmi. Agogo voi olla osana rumpusettiä tai erikseen soitettavana. Soitin kuuluu orkesterin soiton yli kipakan, korkean äänen takia, joten on tärkeää, ettei sambarytmiä soittavassa ryhmässä ole liikaa agogon soittajia. Agogo on etenkin karnevaalisambassa (batucada) käytetty soitin; muissa sambatyyleissä se on harvinaisempi.
Videopelimusiikki
IBM PC -yhteensopivat
Vuonna 1992 julkaistu Creativen Sound Blaster 16 oli ensimmäisiä PC-yhteensopiville julkaistuja äänikortteja, jotka tukivat jo CD-tasoista 44 kilohertsin 16-bittistä ääntä.
CD-ääni
Näin tietokonemusiikin ja kaupallisen musiikin ero alkoi kaventua vauhdilla. Samalla perinteinen tietokonemusiikki persoonallisine äänineen alkoi hävitä. CD-ROMin myötä peleihin on voitu laittaa minkälaista musiikkia tahansa, ja nykyään monissa peleissä on käytettykin esimerkiksi kaupallista musiikkia, johon pelin valmistaja on ostanut oikeudet.
Juri Zaitsev
Juri Konstantinovitš Zaitsev (, 17. tammikuuta 1951 Pobedino, Sahalin, Venäjän SNT, Neuvostoliitto – 30. syyskuuta 2022 ) oli neuvostoliittolainen painonnostaja ja olympiavoittaja.
Pääomalaina
Lainaehdot
Osakeyhtiön tai osuuskunnan saamaa lainaa voidaan pitää pääomalainana vain, jos kaikki seuraavat edellytykset täyttyvät: Jos nämä ehdot täyttyvät, pääomalaina rinnastetaan omaan pääomaan tutkittaessa, onko oma pääoma muuttunut negatiiviseksi siten, että siitä on tehtävä julkinen ilmoitus kaupparekisteriin.
Rapajärvi (Rauma)
Rapajärvi on Satakunnassa Raumalla sijaitseva järvi, joka kuuluu Lapinjoen vesistön Lapinjoen keskiosan alueeseen.
Nenäinniemi
Nenäinniemi on kaupunginosa Jyväskylässä ja osa Kuokkalan suuraluetta. Se sijaitsee Päijänteen Pohjanlahden ja Hämeenlahden rannalla. Sen väkiluku oli 2 196 joulukuussa 2020.
Historiaa
Nenäinniemen jätevesipuhdistamo perustettiin vuonna 1973. Ensimmäiset asemakaavat Nenäinniemelle laadittiin 1980-luvulla.
Nimi
Nenäinniemen nimi viittaa niemen moniin "neniin" eli pienempiin niemiin. Nientä on aikaisemmin kutsuttu myös Hämeenniemeksi, joka on samaa perua kuin läheisen Hämeenlahden nimi. Ennen kaupunginosien ja asuinalueiden nimien virallistamista 1980-luvun yleiskaavan laatimisen yhteydessä Nenäinniemestä käytettiin myös nimitystä Nenäniemi tai jopa Nenyenniemi.
Luettelo televisiosarjan Simpsonit DVD-julkaisuista
DVD-kausijulkaisut
Tuotantokaudet ja Suomen-julkaisupäivät:
Seksiä, valheita ja Simpsonit
right|100px|Seksiä, valheita ja Simpsonit
Willard Huyck
Willard Huyck on yhdysvaltalainen elokuvakäsikirjoittaja, joka on tullut tunnetuksi työstään elokuvan tekijä George Lucasin kanssa. He tutustuivat 1960-luvulla opiskellessaan elokuvantekoa ja kuuluivat molemmat The Dirty Dozen nimiseen nuorten elokuvaajien ryhmään.
Twice
2020 – nykyhetki
Yhtyeen EP More & More nousi Billboard 200 -listalle Twicen ollessa viides korealainen tyttöbändi joka nousee listalle. More & More teki kesällä 2020 uuden ennätyksen eniten myyneenä tyttöryhmän albumina Gaon-listalla. Minialbumilla on muun muassa trooppinen house, tekno-trap ja new jack swing -tyylejä. Kappaleessa ”Firework” yhtye kokeilee ensi kertaa latinopop-tyyliä.
Tammikuussa 2023 julkaistu ”Moonlight Sunrise” nousi Billboardin Hot 100 -listalle. ”Moonlight Sunrise” on yhtyeen toinen englanninkielinen single ja ennakkojulkaisu tulevalta EP-levyltä. Helmikuussa kerrottiin yhtyeen julkaisevan Ready To Be -minialbumin maaliskuussa. Yhtye sai Billboardin Breakthrough Award -palkinnon Billboard Women in Music Awards -tapahtumassa maaliskuussa. ”Set Me Free” julkaistiin singlenä yhtyeen 12. minialbumilta Ready To Be. Ready To Be nousi julkaisun jälkeen Billboard 200 -listalla toiselle sijalle. Ready To Be on ylittänyt yhtyeen aiemman ennakkotilausten ennätyksen. Ready To Be nousi ensimmäiseksi Billboardin World Albums, Top Album, Top Current Album ja Tastemaker Album -listoilla.
Petro Korol
Korol teki urallaan viisi maailmanennätystä: neljä työnnössä ja yhden yhteistuloksessa.
Vääräkosken kanava
Kanavassa on jyrkkä kaarre, joka yhdessä voimakkaan virtauksen kanssa haittaa alusten liikennöintiä. Aiemmin liikennettä ohjasi vahti vuonna 1910 valmistuneesta tornista käsin. Nykyään liikennettä ohjataan automaattisilla liikennevaloilla ja itsepalveluohjauksella. Lisäksi sitä voidaan ohjata kaukokäytöllä Vihovuonteen kanavalta.
Yellow Film & TV
Yellow Film & TV on suomalainen elokuva- ja televisiotuotantoyhtiö.
Story Of Sports
1. tammikuuta 2015 Yellow Film & TV:hen fuusioitunut tytäryhtiö Story Of Sports keskittyy urheilu- ja vapaa-ajan sekä lifestyleohjelmien tuotantoon. Story Of Sports Oy:n ohjelmia ovat muun muassa Mestareiden mestari, Sisu, Huipulla ja Ravisuora. Lisäksi Story of Sports on tuottanut lasten ja nuorten ohjelmasarjan Galaxin mestari (mm. Lentismestari, Partiomestari, Hevostaitomestari). Yellow Film & TV osti yrityksen vuonna 2010.
Dona
Francisco Jesús Donaire López (taiteilijanimeltään Dona; s. 16. elokuuta 1982) on espanjalainen beachfutismaalivahti, joka edustaa FC Barcelonaa ja Espanjan beachfutismaajoukkuetta. Dona on voittanut maajoukkueessa yhden MM-hopean vuoden 2013 kisoista. Samoissa kisoissa hänet valittiin myös turnauksen parhaaksi maalivahdiksi. Eurocupin Dona on voittanut kahdesti, vuosina 2008 ja 2009. Vuonna 2013 hänet valittiin Euroliigan Moskovan kilpailun parhaaksi maalivahdiksi. Seurajoukkuetasolla Dona on edustanut vuodesta 2013 asti FC Barcelonaa. Hän on 179 senttimetriä pitkä. Dona on osallistunut neljiin MM-kilpailuihin.
Made in Sodankylä
Taustatietoa
Albumilla vierailevat muun muassa Laineen Kasperi, Hannibal, Tykopaatti ja Edorf. Made in Sodankylä nousi julkaisuviikollaan (12/2010) Suomen virallisella albumilistalla sijalle 22 ja vietti listalla yhteensä kaksi viikkoa. Kappaleesta "Kaikki hyvin" on julkaistu musiikkivideo. Kappale Lastenlaulu on yksi levyn suurimpia hittejä. Kappale strimasi kultaa vuonna 2019.
Manowar
2001–2008
Vuodelle 2008 Manowar on varmistanut esiintymisen heinäkuun alussa Bulgariassa samaisella Kaliakra Rock -festivaalilla Kavarnassa ja viikko sen jälkeen Magic Circle Festival 2:lla, joka tulee toimimaan toisena fanitapaamisena. MC-festivaalilla tullaan julkaisemaan Manowarin viides osa Hell on Earth -videosarjaa, ja yhtye tulee soittamaan kuusi ensimmäistä albumiaan kokonaisuudessaan. Manowar tulee esiintymään orkesterin kanssa ja festivaalin tulee lopettamaan vielä soittamaton The Crown and the Ring.
Tahmahärkki
Ulkonäkö ja koko
thumb|220px|vasen|Tahmahärkin kukinnon nuppuja.
Coventry City FC
Coventry pelasi Englannin pääsarjassa vuosina 1967–2001, sijoittuen parhaimmillaan kuudennelle sijalle. Joukkueen historian suurin saavutus on FA Cupin voitto kaudella 1986–87. Loppuottelussa Coventry kaatoi Tottenham Hotspurin jatkoajan jälkeen numeroin 3–2. Coventry ei kuitenkaan päässyt seuraavalla kaudella pelaamaan Cup-voittajien Cupia, koska UEFA oli kieltänyt englantilaisjoukkueiden osallistumisen eurooppalaisiin seurajoukkueiden turnauksiin.
14. joulukuuta 2007 seura oli vain puolen tunnin päässä selvitystilaan joutumisesta. Seuran velkojen arvellaan olevan jopa 38 miljoonaa puntaa. Seuran pelasti entisen ammattilaisjalkapalloilija Ray Ransonin ja hedgerahastoyhtiö SISUn hyväksytty ostotarjous.
Teemu Väyrynen
Seuraura
Joulukuussa 2015 Blues lainasi Väyrysen kuukauden mittaisella sopimuksella kasvattajaseuransa Jokipoikien miesten joukkueeseen, Mestikseen. Hän pelasi siellä kolme ottelua. Väyrynen debytoi kaudella 2015–2016 myös Bluesin SM-liigajoukkueessa. Hän teki liigadebyyttinsä 22. tammikuuta 2016 vieraissa Helsingin IFK:ta vastaan. Väyrynen merkittiin joukkueensa nelosketjun vasempaan laitaan Janne Puhakan ja Timi Lahtisen viereen. Hän sai ottelussa jääaikaa 9.35 minuuttia. Väyrynen vakiinnutti loppukaudella paikkansa Bluesin liigajoukkueessa, jossa hän pelasi kaikkiaan 20 runkosarjaottelua ilman tehopisteitä. SM-liigakauden jälkeen Väyrynen palasi Bluesin A-nuorten vahvuuteen ja voitti kauden päätteeksi SM-hopeaa.
Kahdeksikko (musikaali)
Tampereen Teatterin Yle-tallenne
Yleisradion televisiotallenteessa Tampereen Teatterista esiintyvät seuraavat näyttelijät:
Saksan evankelinen kirkko
EKD:hen kuuluvien kirkkojen jäsenmäärä on 19 725 000 eli 23,7 % Saksan väestöstä (31. joulukuuta 2021).
Jäsenkirkot
Maakirkkojen alueelliset rajat perustuvat Saksan vuoden 1815 poliittiseen jakoon. Vaikka kirkkoja kutsutaan maakirkoiksi, eivät toimialueen rajat nykyisin vastaa Saksan osavaltiorajoja.
Liitännäisjäseninä ovat:
Ammunnan maailmanmestaruuskilpailut 2011
Kansainvälisen ampumaurheiluliiton (ISSF) haulikkolajien maailmanmestaruuskilpailut järjestettiin Serbian Belgradissa 3.-14. syyskuuta 2011.
Keskiafrikankaija
Keskiafrikankaija (Poicephalus crassus) eli aiemmalta nimeltään kameruninkaija on keskiafrikkalainen papukaija, joka elää Lounais-Tšadissa, Keski-Afrikan tasavallassa, Lounais-Sudanissa ja Pohjois-Zairessa. Sen holotyypin kuvaili Richard Bowdler Sharpe Ndorumasta Sudanista 1884.
Osmo Lajula
Otto Lajula (sukunimi aiemmin Lindroos), käytti kirjailijanimeä Osmo Lajula (2. huhtikuuta 1874, Sääminki – 13. kesäkuuta 1935, Helsinki) oli suomalainen toimittaja ja kirjailija. Hän käytti myös nimimerkkejä J. P. Raivio ja Homo Sapiens.
Uudenseelanninpaimenkoira
Uudenseelanninpaimenkoira (New Zealand Huntaway) eli huntaway on uusiseelantilainen koirarotu. FCI ei ole tunnustanut sitä eikä sitä esiinny Suomessa. Sen suosio on kuitenkin kasvamassa myös sen kotimaan ulkopuolella, ja joitain yksilöitä on viety työkoiriksi Isoon-Britanniaan.
Majakanvartija (albumi)
Majakanvartija on Marko Haavisto & Poutahaukat -yhtyeen seitsemäs pitkäsoitto, joka julkaistiin 17. maaliskuuta 2010.
Audi 100
Audi 100 oli Audin vuosina 1968–1994 valmistama edustusluokan henkilöautomalli. Viimeisen sukupolven edustaja nimettiin kesällä 1994 uuden nimeämiskäytännön (AX) mukaan A6:ksi, jonka nimisenä auton valmistus on jatkunut.
Tetrahydrobiopteriini
Tetrahydrobiopteriini ja Fe2+-ioni ovat tryptofaanihydroksylaasin toiminnalle välttämättömiä koentsyymejä jotka vaikuttavat serotoniiniaineenvaihdunnan kautta muun muassa keskushermoston toimintaa. Saunassa kudosten lämmetessä elimistöön syntyy tetrahydrobiopteriinia, jota tarvitaan verisuonten normaalin toiminnan ylläpitämisessä.
Koeberliniaceae
Luokittelu
Koeberliniaceae kuuluu yhdessä Bataceae ja Salvadoraceae-heimojen kanssa Brassicales-lahkon evoluutiopuussa kladiin, jossa ei esiinny muista soluista selvästi erottuvia eli idioblastisia myrosiinisoluja, ja jonka kukat ovat neljälukuisia, sikiäin yhdislehtinen ja kahdesta emilehdestä muodostunut, ja jonka hedelmä on avautumaton.
Färgelandan kunta
Väestönkehitys
Hieman vanhempien vuoden 2009 lopun tietojen mukaan kunnassa asui 61 Suomessa syntynyttä, mikä vastasi 0,9 prosenttia kunnan väestöstä.
Argania spinosa
pienoiskuva|Hedelmiä Argania spinosa on sapotillakasvien heimoon kuuluva puu. Sitä kasvaa Marokon lounaisosassa. Puun siemenistä saadaan arvostettua ruokaöljyä. Siemenistä puristettua arganöljyä käytetään myös kosmetiikkateollisuudessa ihonhoitotuotteena.
Richard Avenarius
Avenariuksen ajatukset vaikuttivat muun muassa Ernst Machiin, Ber Borochoviin ja vähäisemmässä määrin William Jamesiin.
Käkisalmen linna
pienoiskuva|Käkisalmen linna Käkisalmen linna on linnoitus Vuoksen pohjoisen laskuhaaran suulla Käkisalmessa, Venäjälle kuuluvassa Karjalassa Suomen vuonna 1944 luovuttamalla alueella.
Rautakausi
Ensimmäisen puisen linnoituksen paikalle rakensivat karjalaiset. Vanhimmat paikalta löytyneet esineet ovat läntisen Suomen rautakautiselle pukumuodille tyypillisiä tasavartisia pronssisolkia, jotka on ajoitettu 600–700-luvuille. Nämä korut ovat kuitenkin saattaneet ajautua paikalle myöhemmän maankäytön seurauksena. Arkeologisissa kaivauksissa löytyneen ohranjyvän radiohiiliajoitus ajoittaa saaren ihmistoiminnan 1100-luvulle. Myös alueelta löytyneet lukuiset esineet kertovat alueen olleen karjalaisten käytössä niin sanotulla ristiretkiajalla.
Keskiaika
Linnan karjalainen vaihe päättyi ruotsalaisten hyökkäykseen vuonna 1294 niin sanotun kolmannen ristiretken yhteydessä. Ruotsalainen sotajoukko valloitti linnan Sigge Laken johdolla. Ennen hyökkäystään Käkisalmelle he olivat edellisenä vuonna 1293 tuhonneet karjalaisten linnoitetun kauppapaikan Viipurin linnan paikalla. Vuonna 1295 linnan valloittivat novgorodilaiset, jotka tulivat paikalle myös vuonna 1310 ja hävittivät Käkisalmen kaupungin. Vuonna 1314 puolestaan pieni karjalaisjoukko valloitti linnan. He kutsuivat ruotsalaiset apuun, koska eivät pystyneet pitämään linnaa hallussaan yksin. Novgorodilaiset kuitenkin saivat linnan takaisin ja rankaisivat kapinoitsijoita ankarasti.
1700-luvun alusta nykypäivään
Rajan siirryttyä Kymijokeen oli Käkisalmen linnan merkitys rajalinnana rauennut.
Tropojë
Tropojë on kaupunki Koillis-Albaniassa noin viisi kilometriä Kosovon rajalta. Tropojë sijaitsee Kukësin maakunnsa. Kaupungissa on joitain rakennuksia ottomaanien ajalta. Kuuluisin tropojëlainen on Albanian pitkäaikainen pääministeri Sali Berisha.
Ralf Dahrendorf
Dahrendorf opiskeli filosofiaa, sosiologiaa ja klassista filologiaa Hampurin yliopistossa vuosina 1947–1952 ja väitteli tohtoriksi 23-vuotiaana. Hän jatkoi akateemista uraansa London School of Economicsissa Karl Popperin oppilaana 1953–1954 ja suoritti tohtorintutkinnon vuonna 1956. Dahrendorf toimi sosiologian professorina Hampurissa (1957–1960), Tübingenissa (1960–1964) ja Konstanzissa (1966–1969). Sen jälkeen hän siirtyi politiikkaan, jossa hän toimi muun muassa Saksan liittopäivien edustajana 1969–1970 ja Euroopan komission jäsenenä 1970–1974. Hänestä tuli London School of Economicsin rehtori vuosiksi 1974–1984 ja Oxfordin yliopiston vararehtori. Dahrendorf palasi vielä Konstanziin professoriksi vuosiksi 1984–1986, kunnes muutti vuonna 1986 pysyvästi Britanniaan. Hän sai Britannian kansalaisuuden vuonna 1988 ja paronin arvonimen (Baron Dahrendorf of Clare Market in the City of Westminster) 1993, jolloin hänestä tuli myös maan parlamentin ylähuoneen jäsen.
Kleobis ja Biton
pienoiskuva|upright=0.78|Niin kutsutut [[Kleobis ja Biton -kurokset Delfoin arkeologisessa museossa. Toisen tulkinnan mukaan veistokset esittävät Dioskuureja. ]] Kleobis ja Biton  olivat kreikkalaisessa mytologiassa kaksi ihmisveljestä. He olivat Heran papittaren Kydippen poikia, jotka Herodotoksen mukaan vetivät härkien sijasta itse äitinsä vaunuilla Argoksesta Heraionille Heran kunniaksi järjestettyyn juhlaan. Tästä vaikuttuneena Kydippe pyysi Heraa antamaan palkkioksi pojille suurimman onnen, minkä kuolevainen voi saada. Hera määräsi, että veljekset kuolisivat nukkuessaan ja niinpä juhlan jälkeen veljekset mentyään nukkumaan temppeliin eivät enää heränneet.
Tästä vaikuttuneena argoslaiset lahjoittivat Delfoihin kaksi kuros-patsasta, jotka esittivät veljeksiä.
Ingrid Alexandra (Norjan prinsessa)
Syntymä ja kaste
Ingrid Alexandra syntyi Oslon yliopistollisessa sairaalassa vuonna 2004.
Marie Corridon
Marie Louise Corridon (5. helmikuuta 1930 Norwalk, Connecticut – 26. toukokuuta 2010) oli yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Lontoon kesäolympialaisissa 1948. Samassa joukkueessa hänen kanssaan uivat Ann Curtis, Thelma Kalama ja Brenda Helser.
Internet-sensuuri Suomessa
Tekijänoikeuslainsäädäntöön perustuvat estotoimet
Huhtikuussa 2016 markkinaoikeuden päätöksellä Anvia, DNA, Elisa, Kaisanet, Lounea, MPY Palvelut ja TeliaSonera määrättiin estämään asiakkailtaan pääsy KickassTorrents-sivustolle.
Kritiikki
EFFI ja kansanedustaja Jyrki J. Kasvi ovat myös ilmaisseet huolensa pyrkimyksistä laajentaa sensuuria muille alueille, muun muassa Sosiaali- ja terveysministeriön ehdotusta nettipokeri-sivustojen suodattamiseksi. ÄKT puolestaan harkitsi oikeusjutun nostamista The Pirate Baytä vastaan velvoittaakseen operaattoreita estämään pääsyn sinne. Euroopan unionin turvallisuuskomissaari Franco Frattini on toistuvasti ehdotellut EU-laajuista terroristien, rasististen ja väkivaltaan kiihottavien sivujen sensurointia. Eduskuntapuolueet ovat kuitenkin suhtautuneet varauksella ehdotuksiin ja ainoastaan oikeuden päätöksellä, ei siis salaisilla listoilla, tapahtuvat estot ovat saaneet rajallista kannatusta.
Pogradec
Pogradec eli Pogradeci on kaupunki Itä-Albaniassa Ohridjärven rannalla. Se on suosittu rantalomakohde. Vuonna 2004 väestönlaskennassa kaupungissa oli 23 700 asukasta.
Karhumäki
Maantiede ja ilmasto
Karhumäen kaupunkikunnan pinta-ala on 343 neliökilometriä. Se rajoittuu lännessä Karhumäen piirin Tšopinan, pohjoisessa Pindušin ja kaakossa Sungun kuntiin sekä etelässä Kontupohjan piiriin. Pinta-alasta 74,5 % on metsää ja 16,5 % vesialuetta.
Historia
Kaupunki on saanut alkunsa Muurmannin radan rakentamisen yhteydessä vuosina 1914–1916. Vuonna 1915 Äänisen rannalle rakennettiin laivalaituri, jonka kautta toimitettiin tarvikkeita rautatietä varten. Vuonna 1916 pystytettiin rautatieasema, joka sai nimen Medvežja Gora kolmenkymmenen kilometrin päässä sijainneen karjalaiskylän (suom. Kontiovaara ) mukaan. Jo tätä ennen, vuodesta 1794 lähtien Kumsajoen varrella oli toiminut Lumbušin kylään kuulunut vesisaha, jonka laitteet siirrettiin Vytegraan Venäjän kansalaissodan aikaan vuonna 1919.
Liikenne
Kaupungin länsipuolitse kulkee Pietarin, Petroskoin ja Murmanskin välinen valtatie M18. Karhumäestä on maantieyhteydet Puudožin kautta Vologdaan, Tolvojan kautta Suurlahteen sekä Juustjärven kautta Suojärvelle. Linja-autoliikenne suuntautuu Kontupohjaan, Petroskoihin, Segežaan, Puudožiin, Hirvakseen ja Vytegraan sekä piirin kuntakeskuksiin ja kyliin. Myös kunnan sisällä on linja-autoreittejä.
Louhtovuoren kalliomaalaus
Maalaus
Pääkentän alla on kohta, missä ei erotu kuvioita, mutta jossa on selviä värjäytymiä. Kalliossa olevan terassin oikealla sivulla löytyy kuviokatkelma, joka saattaa esittää eläintä. Siirryttäessä vielä enemmän oikealle löydetään vielä pari vaaleaa värjäytymää. Värjäytymät saattavat olla haalistuneita ja sään kuluttamia maalauksia. Pekka Kivikäs on havainnut myös venekuvion.